Το δικαίωμα πρόσβασης στις πληροφορίες του δημοσίου τομέα και η ανοιχτή διάθεση και περαιτέρω χρήση τους στο πλαίσιο της ηλεκτρονικής διακυβέρνησης και της προστασίας των προσωπικών δεδομένων
Creators: name: Γεωργιάδου, Μαρία Ιωάννη
Publisher: name: Aristotle University of Thessaloniki
Year: 2018
Subjects: Ηλεκτρονική διακυβέρνηση
Πρόσβαση
Ανοιχτή διάθεση
Δημόσια πληροφορία
Προσωπικά δεδομένα
E-government
Access
Open access
Public information
Personal data

description: Η πληροφορία στην εποχή που διανύουμε, έχει αποκτήσει νέες διαστάσεις εξαιτίας της εκτεταμένης πλέον χρήσης των σύγχρονων Τεχνολογιών Πληροφορικής και Επικοινωνιών (ΤΠΕ), καθώς αυτές παρέχουν πολλαπλές δυνατότητες συλλογής, καταχώρισης, επεξεργασίας, τροποποίησης, μεταφοράς και διάθεσης της πληροφορίας. Αυτός είναι και ο κύριος λόγος που η κοινωνία μας χαρακτηρίζεται ως «Κοινωνία της Πληροφορίας». Στο πλαίσιο αυτό, η Δημόσια Διοίκηση καλείται να παίξει ενεργό ρόλο, αφού οι δημόσιοι φορείς συγκεντρώνουν, παράγουν, αναπαράγουν και διαθέτουν ένα μεγάλο εύρος δεδομένων και πληροφοριών σε πολλούς τομείς της δημόσιας κοινωνικής και οικονομικής ζωής. Συντριπτικά το μεγαλύτερο μέρος του τεράστιου αυτού όγκου πληροφοριών είτε δεν είναι προσβάσιμος από τους πολίτες, είτε διατίθεται με τρόπους που δεν ευνοούν ή εμποδίζουν την επεξεργασία του. Η προσπέλαση του «εμποδίου» της πρόσβασης και το άνοιγμα και η ελεύθερη διάθεση των δεδομένων αυτών, αποτελεί ένα από τα κυρίαρχα ζητήματα δημοσίου διαλόγου, όχι μόνο της ευρωπαϊκής αλλά και της παγκόσμιας κοινότητας. Εργαλείο της Δημόσιας Διοίκησης για την επίτευξη των προαναφερθέντων, είναι η Ηλεκτρονική Διακυβέρνηση. Ωστόσο, επειδή στο μεγάλο αυτό όγκο πληροφοριών εμπεριέχεται σημαντικός αριθμός προσωπικών δεδομένων, η Δημόσια Διοίκηση οφείλει να δράσει και να αξιοποιήσει ορθολογικά τις σύγχρονες επικοινωνιακές και πληροφοριακές δομές και υπηρεσίες, ώστε συγχρόνως και να ευνοεί την ελεύθερη ροή πληροφοριών, προωθώντας έτσι την πολιτική ανοιχτών δεδομένων και να σέβεται και να προασπίζεται τα δεδομένα προσωπικού χαρακτήρα των πολιτών. Σκοπός της παρούσας διπλωματικής εργασίας είναι η παρουσίαση του θεσμικού πλαισίου που διέπει το δικαίωμα στην πρόσβαση των πληροφοριών του δημοσίου τομέα, αλλά και τη δυνατότητα ανοιχτής διάθεσης και περαιτέρω χρήσης τους. Αυτό όμως πραγματοποιείται μέσα από το φάσμα της ηλεκτρονικής διακυβέρνησης και λαμβάνοντας υπόψη τους κινδύνους για την ιδιωτικότητα του πολίτη και πώς τελικά ο Γενικός Κανονισμός Προστασίας Δεδομένων μπορεί να συμβάλει στην προστασία του, αλλά και στην προώθηση μίας «ανοιχτής» Δημόσιας Διοίκησης. Στην πρώτη ενότητα, επιχειρείται οριοθέτηση των εννοιών της Ηλεκτρονικής Διακυβέρνησης, της δημόσιας πληροφορίας και της ανοιχτής διάθεσης και περαιτέρω χρήσης των πληροφοριών του δημοσίου τομέα. Στη δεύτερη ενότητα, παρουσιάζονται η πολιτική για την ανάπτυξη της Ηλεκτρονικής Διακυβέρνησης και η πολιτική ανοιχτών δεδομένων. Συγκεκριμένα, γίνεται αναφορά πρώτα στις ευρωπαϊκές πρωτοβουλίες και στη συνέχεια γίνεται μία πιο διεξοδική αναφορά στο νομικό πλαίσιο της ελληνικής έννομης τάξης. Επιπρόσθετα, επισημαίνονται και τα βασικά σημεία του Γενικού Κανονισμού Προστασίας Δεδομένων 2016/679/ΕΕ, ο οποίος τέθηκε σε ισχύ κατά τη διάρκεια συγγραφής της διπλωματικής εργασίας. Στην τρίτη και τελευταία ενότητα της εργασίας, μελετάται η έννοια της «ιδιωτικότητας» και η ιδιωτικότητα των πληροφοριών σε περιβάλλοντα Ηλεκτρονικής Διακυβέρνησης και οι κίνδυνοι και τα ζητήματα προστασίας των προσωπικών δεδομένων που προκύπτουν. Στην ίδια ενότητα, ερευνάται και ποιες είναι τελικά οι προϋποθέσεις για την αποτελεσματική προστασία των δεδομένων προσωπικού χαρακτήρα στην πρόσβαση και στην ανοιχτή διάθεση και περαιτέρω χρήση των πληροφοριών του δημοσίου τομέα, στο πλαίσιο της Ηλεκτρονικής Διακυβέρνησης. Η εργασία κλείνει με ορισμένες συμπερασματικές σκέψεις προς συζήτηση.
description: Information in the modern world, has acquired new dimensions due to the widespread use of the modern Information and Communication Technologies (ICT), as they provide multiple opportunities for collecting, registering, processing, modifying, transferring and distributing the information. This is the main reason that our society is characterized as "Information Society". In this context, the Public Administration is invited to play an active role, since public sectors gather, produce, reproduce and have a wide range of data and information in many areas of public social and economic life. The overwhelming majority of this huge amount of information is either not accessible to citizens, or is available in ways that do not favor or impede processing. Bypassing the "barrier" of the access and the open access of such data, is one of the dominant issues of public debate, not only in Europe but also worldwide. Tool of the Public Administration to achieve the above, is Electronic Government. However, because there is a significant amount of personal data in this large volume of information, the Public Administration must act and utilize rationally modern communication and information structures and services, in order to promote the free flow of information, thus promoting the policy of open data and to respect and defend the personal data of the citizens. The aim of this thesis is to present the institutional framework which regulates the right to access public sector information and also, to present the ability of having open access and re-use of these information. This is able to be done through the e-government spectrum and taking into account the risks related with the privacy of the citizens and how the General Data Protection Regulation can ultimately help to protect it, but also to promote an "open" Public Administration. In the first section, attempts are made to define the concepts of e-Government, public information and the open access and further use of public sector information. In the second section, the policy for the development of e-Government and the open data policy are presented. In particular, firstly there is a reference to European initiatives and afterwards, a more detailed reference is made to the legal framework of the Greek legal order. Moreover, the main points of the General Data Protection Regulation 2016/679 / EC, which came into force during the writing of the present dissertation, are highlighted. In the third and final section of the dissertation, is studied the concept of 'privacy' and the privacy of information in e-Government environments, and the risks and personal data protection issues that arise. In the same section, also are being searched the conditions for the effective protection of personal data in access and the open access and the further use of public sector’s information, in the framework of e-Government. The thesis ends with some concluding thoughts for discussion.